Мы дамовіліся на сустрэчу каля Чырвонага касцёла, месца знакавага і адметнага не толькі для гораду, але і для ўсёй краіны. Для многіх ён з’яўляецца сімвалам адраджэння, пераменаў і цудаў — заснаванне БНФ, галоснасць, духоўнае адраджэнне. Праўда, ад самага пачатку размовы спадар Анатоль зазначыў, што жывучы ў Беларусі, у цуды не верыць, а касцёл для яго з’яўляецца толькі помнікам архітэктуры. Мужчына моцна пераймаўся, бо ніколі дагэтуль не даваў інтэрв’ю. Апроч таго, неўзабаве пасля арышта сына складаную аперацыю перанесла жонка і цяпер патрабуе дагляда і рэабілітацыі.